CELEX: 32017R0635
Language: hr
Date: 2017-03-30 00:00:00
Title: Provedbena uredba Komisije (EU) 2017/635 оd 30. ožujka 2017. o razvrstavanju određene robe u kombiniranu nomenklaturu

5.4.2017   
               
               
                  HR
               
               
                  Službeni list Europske unije
               
               
                  L 91/1
               
            PROVEDBENA UREDBA KOMISIJE (EU) 2017/635
      оd 30. ožujka 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. ožujka 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod u obliku praznoga cilindričnog uloška napravljen od prozirne plastike duljine približno 44 mm, na donjem dijelu zatvoren odstranjivim plastičnim zatvaračem u obliku zaštitnog čepa. Gornji dio uloška u obliku je usnika te ima malu rupu kroz koju se može udisati para.
                     Korisnik puni prazan uložak posebnom tekućinom, koja se naziva „e-tekućina”, te ga potom umeće u e-cigaretu. Isti uložak može se ponovno puniti i upotrebljavati za pušenje 10 do 20 puta prije nego što se odloži kao otpad.
                     Usnik preuzima ulogu filtra obične duhanske cigarete. Kad je uložak umetnut u e-cigaretu, korisnik postavlja dio s usnikom u usta i udiše. To uzrokuje da raspršivač e-cigarete pretvori tekućinu u magličastu paru koja se potom ispušta kroz usnik u usta korisnika.
                     Vidjeti slike (*1).
                  
                  
                     8543 90 00 
                  
                  
                     Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 2(s) uz poglavlje 39, napomenom 2(b) uz odsjek XVI i nazivima oznaka KN 8543  i 8543 90 00 .
                     Korisnik ne bi stavio e-cigaretu u usta kad ne bi imala usnik niti bi magličasta para bila ispuštena bez aktivacije raspršivača usnikom. Stoga uložak s posebno oblikovanim gornjim dijelom ima ključnu ulogu u funkcioniranju e-cigarete te nije samo jednostavan spremnik napravljen od plastike. Razvrstavanje u tarifni broj 3926  kao proizvod od plastičnih masa stoga se isključuje.
                     U skladu s mišljenjem o razvrstavanju u Harmonizirani sustav 8543 70/5 potpuna e-cigareta razvrstava se kao ostali električni strojevi i aparati u tarifni podbroj 8543 70 .
                     Stoga se uložak razvrstava u oznaku KN 8543 90 00  kao dijelovi električnih strojeva i aparata, s posebnim funkcijama, nespomenuti niti uključeni na drugom mjestu u tom poglavlju.
                  
               
            
         
            (*1)  Slike služe isključivo u informativne svrhe.